KOMISIJOS REGLAMENTAS (EB) Nr. 381/2005
2005 m. kovo 7 d.
iš dalies keičiantis Komisijos reglamentą (EB) Nr. 1702/2003, nustatantį orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. liepos 15 d. Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (1), ypač į jo 5 straipsnio 4 dalį ir 6 straipsnio 3 dalį,
kadangi:
(1)
Reglamentas (EB) Nr. 1592/2002 buvo įgyvendinimas 2003 m. rugsėjo 24 d. Komisijos reglamentu (EB) Nr. 1702/2003, nustatančiu orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles (2).
(2)
Reglamento (EB) Nr. 1702/2003 priedo 21.A.163c dalies dabartinis tekstas, atsižvelgiant į patvirtintos gamybinės organizacijos privilegiją išduoti oficialius išleidimo pažymėjimus (Europos aviacijos saugos agentūros 1 forma) gaminiams, duoda progą nukreipti interpretacijas ir neatspindi jų pradinio tikslo, kuris yra suteikti tokią privilegiją patvirtintai gamybinei gaminių organizacijai.
(3)
Todėl Reglamentas (EB) Nr. 1702/2003 turi būti iš dalies atitinkamai pakeistas.
(4)
Priemonės, numatytos šiuo reglamentu, remiasi Nuomone, kurią pateikė Europos aviacijos saugos agentūra (3), atsižvelgdama į Reglamento (EB) Nr. 1592/2002 12 straipsnio 2 dalies b punktą ir 14 straipsnio 1 punktą.
(5)
Šiuo reglamentu numatytos priemonės yra suderintos su Komiteto, įsteigto Reglamento (EB) Nr. 1592/2002 54 straipsniu, nuomone.
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1702/2003 priedo 21A.163c dalyje ištrinti žodžiai „pagal 21A.307 dalį“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 7 d.